ऑटो ड्राइवर की मौत, 5 लोग घायल हुए
DTC bus brake failed, collided with several vehicles, rickshaw driver died, DTC बस की ब्रेक फेल हुई,कई वाहनों में टक्कर मारी
दिल्ली की न्यू फ्रेंड्स कॉलोनी में बुधवार दोपहर DTC बस की ब्रेक फेल हो गई। इससे बस ने कई वाहनों को टक्कर मार दी। हादसे में एक ऑटो रिक्शा ड्राइवर की मौत हो गई। वहीं, पांच लोग गंभीर रूप से घायल हो गए। जानकारी मिलने पर पहुंची पुलिस ने स्थानीय लोगों की मदद से घायलों को अस्पताल में भर्ती कराया। इनमें से दो की हालत गंभीर बनी हुई है।
हादसा साउथ ईस्ट दिल्ली के न्यू फ्रेंड्स कॉलोनी स्थित मशी गढ़ चौक पर हुआ। दक्षिण पूर्वी दिल्ली के डीसीपी राजेश देव ने बताया कि क्लस्टर बस जिसकी रूट संख्या 534 है, दोपहर को नेहरू प्लेस से महारानी बाग की ओर जा रही थी। मशी गढ़ चौक के पास बस की ब्रेक फेल हो गई। इसके बाद बेकाबू बस ने सड़क पर जा रही टैक्सी, स्कूटी समेत करीब 6 गाड़ियों को टक्कर मार दी।
खबर मिलने पर पुलिस मौके पर पहुंची और घायलों को अस्पताल पहुंचाया। एक्सीडेंट में घायल हुए ऑटो रिक्शा चालक की मौत हो गई। हालांकि, अभी तक उसकी पहचान नहीं हो सकी है। घायलों होने वालों की पहचान शजाउद, इस्लाम, कलीमुद्दीन, तहसीन, मोहम्मद शागिर के रूप में हुई है। हादसे के वक्त ये कार से वहां से गुजर रहे थे।
हादसे के बाद आरोपी मौके से फरार हो गया था। हालांकि, पुलिस ने बाद में उसे गिरफ्तार कर लिया। आरोपी बस ड्राइवर नीरज कुमार मंडोली एक्सटेंशन का रहने वाला है।